16.1.2023.
LV
Eiropas Savienības Oficiālais Vēstnesis
L 14/303
Šī pielikuma 3. papildinājuma pozīcijās uzskaitītas sistēmas vai sastāvdaļas, ko jāpārrauga OBD sistēmai, un tajā aprakstīti pārraudzības veidi, kādi sagaidāmi attiecībā uz katru no šīm sastāvdaļām vai sistēmām (t. i., emisijas robežu pārraudzībai, veiktspējas pārraudzībai, pilnīgas funkcionalitātes atteices pārraudzībai vai sastāvdaļu pārraudzībai).
Ražotājs var nolemt pārraudzīt arī papildu sistēmas vai sastāvdaļas.
4.2.1.
Pārraudzības paņēmiena izraudzīšanās Apstiprinātājas iestādes drīkst atļaut ražotājam izmantot cita veida pārraudzības paņēmienu, kas atšķiras no 3.
papildinājumā minētā — duālas degvielas motoru gadījumā vai 15. pielikuma 7. iedaļā minētā — transport­ līdzekļu gadījumā.
Ražotājs parāda, ka izraudzītais pārraudzības paņēmiens ir robusts, savlaicīgas darbības un efektīvs (t. i., ar tehniskiem apsvērumiem, testa rezultātiem, iepriekšējām vienošanām utt.).
Ja sistēmu un/vai sastāvdaļu neaptver 3. papildinājums vai — duālas degvielas motoru vai transportlīdzekļu gadījumā — 15. pielikuma 7. iedaļa, ražotājs iesniedz tipa apstiprinātājai iestādei pārraudzības pieeju.
Tipa apstiprinātāja iestāde apstiprina izraudzīto pārraudzības veidu un paņēmienu (t. i., emisijas robežas pārraudzība, veiktspējas pārraudzība, pilnīgas funkcionalitātes atteices pārraudzība vai sastāvdaļas pārraudzība), ja ražotājs, atsaucoties uz detalizāciju, kas dota 3.
papildinājumā vai — duālas degvielas motoru vai transport­ līdzekļu gadījumā — 15. pielikuma 7. iedaļā, parādījis (t. i., vai nu ar tehniskiem apsvērumiem, testa rezultātiem iepriekšējām vienošanām utt.), ka tas ir robusts, savlaicīgas darbības un efektīvs.
4.2.1.1.
Korelācija ar faktiskajām emisijām Pārraugot emisijas robežas, vajadzīga korelācija ar īpatnējām emisijām testa ciklā.
Šo korelāciju parasti pierāda laboratorijā, izmantojot testa motoru.
Visos citos pārraudzības gadījumos (t. i., veiktspējas pārraudzība, pilnīgas funkcionalitātes atteices pārraudzība vai sastāvdaļas pārraudzība) korelācija ar faktiskajām emisijām nav nepieciešama.
Tomēr tipa apstiprinātāja iestāde drīkst pieprasīt datus, lai verificētu darbības traucējumu ietekmes klasifikāciju, kā aprakstīts šā pielikuma 6.2. punktā. Piemēri.
Elektrības darbības traucējumam drīkst neprasīt korelāciju, jo tas ir “jā/nē” darbības traucējums.
DPF darbības traucējumam, ko pārrauga, izmantojot delta spiedienu, drīkst neprasīt korelāciju, jo tādējādi sagaidāms darbības traucējums.
Ja saskaņā ar šā pielikuma prasībām par pierādīšanu ražotājs pierāda, ka emisijas nepārsniegtu OBD robežvērtības, notiekot sastāvdaļas vai sistēma pilnīgai atteicei vai demontāžai, šādu sastāvdaļas vai sistēmas veiktspējas pārraudzību pieņem.
Ja konkrēta piesārņotāja emisiju pārraudzībai izmanto izpūtēja emisijas sensoru, visas citas pārraugierīces drīkst atbrīvot no turpmākas korelācijas ar faktiskajām šā piesārņotāja emisijām.
Tomēr šāds izņēmums neatbrīvo no vajadzības iekļaut šādas pārraugierīces kā daļu OBD sistēmas, izmantojot citus pārraudzības paņēmienus, jo šīs pārraugierīces joprojām ir vajadzīgas darbības traucējumu izolēšanai.
Darbības traucējumu vienmēr klasificē saskaņā ar 4.5. punktu, pamatojoties uz tā ietekmi uz emisijām neatkarīgi no darbības traucējuma konstatēšanai izmantotā pārraudzības veida.
4.2.2.
Sastāvdaļas pārraudzība (ievaddatu/izvaddatu sastāvdaļas/sistēmas) Motora sistēmai piederīgu ievaddatu sastāvdaļu gadījumā OBD sistēmai kā minimums jākonstatē elektriskās ķēdes atteices un, ja iespējams, racionālas darbības atteices.
Tad racionālas darbības atteices diagnostikai jāverificē, ka sensora izvaddatu vērtības nav ne neatbilstīgi lielas, ne neatbilstīgi mazas (t. i., diagnostikai ir jābūt “divpusējai”).